Document ID: 32009R0251

KOMISSION ASETUS (EY) N:o 251/2009,
annetu 11 päivänä maaliskuuta 2009,
Euroopan parlamentin ja neuvoston asetuksen (EY) N:o 295/2008 täytäntöönpanosta ja muuttamisesta yritystoiminnan rakennetilastoja varten tuotettavien tietosarjojen osalta sekä tilastollisen toimialoittaisen tuoteluokituksen (CPA) tarkistuksesta johtuvien mukautusten osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yritystoiminnan rakennetilastoista 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 295/2008 (1) ja erityisesti sen 11 artiklan 2 kohdan b ja e alakohdan,
sekä katsoo seuraavaa:
(1)
Asetuksella (EY, Euratom) N:o 58/97 (2) luotiin yhteiset puitteet yhteisön yritysten rakennetta, toimintoja, kilpailukykyä ja tuloksia koskevien yhteisön tilastojen tuottamista varten. Selkeyden ja järkeistämisen vuoksi asetus on laadittu uudelleen, ja moniin sen säännöksiin on tehty merkittäviä muutoksia.
(2)
Yritystoiminnan rakennetilastoja varten tuotettavista tietosarjoista annettua komission asetusta (EY) N:o 2701/98 (3) olisi muutettava kyseisten muutosten huomioon ottamiseksi. Selvyyden vuoksi se olisi korvattava tällä asetuksella.
(3)
On tarpeen määrittää määrävuosin laadittavien yritystoiminnan rakennetilastojen laadinnan aikaväli ja yritystoiminnan rakennetilastojen laadinnassa käytettävä tulosten jaottelu, jotta voidaan tuottaa jäsenvaltioiden välillä vertailukelpoisia ja yhdenmukaistettuja tietoja.
(4)
On tarpeen muuttaa joitakin liitteen V ominaisuustietojen nimikkeitä tilastollisen toimialoittaisen tuoteluokituksen (CPA) tarkistamisen jälkeen.
(5)
Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 295/2008 3 ja 7 artiklassa tarkoitettu määrävuosin laadittavien tilastojen laatimisen aikaväli ja tulosten jaottelu määritetään tämän asetuksen liitteessä I vahvistetuissa tietosarjoissa.
Jäsenvaltioiden on tuotettava nämä tietosarjat viitevuodelta 2008 ja seuraavilta vuosilta.
2 artikla
Kumotaan asetus (EY) N:o 2701/98.
Sitä kuitenkin sovelletaan edelleen tietosarjoihin, jotka toimitetaan vuotta 2007 edeltäviltä viitevuosilta ja viitevuodelta 2007.
3 artikla
Muutetaan asetuksen (EY) N:o 295/2008 liite V tämän asetuksen liitteen II mukaisesti.
4 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 maaliskuu 2009

Labels: 4
19